Na osnovu člana 44. stav 3, člana 52. stav 4, člana 53. stav 3. i člana 55. Zakona o nacionalnim savetima nacionalnih manjina („Službeni glasnik RS”, br. 72/09, 20/14 – US, 55/14 i 47/18),

Ministar državne uprave i lokalne samouprave donosi

P R A V I L N I K

o načinu vođenja posebnog biračkog spiska nacionalne manjine1 "Службени гласник РС", број 61/18

Član 1.

Ovim pravilnikom bliže se uređuju način vođenja posebnog biračkog spiska nacionalne manjine (u daljem tekstu: poseban birački spisak) i druga pitanja koja su od značaja za potpuno, tačno i ažurno vođenje posebnog biračkog spiska.

Član 2.

Izjava o podržavanju zahteva za obrazovanje posebnog biračkog spiska (Obrazac 1) odštampana je uz ovaj pravilnik i čini njegov sastavni deo.

Član 3.

Upis u poseban birački spisak vrši se isključivo na lični zahtev pripadnika nacionalne manjine, koji se svojeručno potpisan podnosi u pisanoj formi organu jedinice lokalne samouprave prema mestu prebivališta, odnosno mestu boravišta za interno raseljena lica.

Zahtev za upis u poseban birački spisak (Obrazac 2) odštampan je uz ovaj pravilnik i čini njegov sastavni deo.

Član 4.

Organ uprave jedinice lokalne samouprave, po prijemu zahteva za upis u poseban birački spisak, po službenoj dužnosti vrši uvid u jedinstveni birački spisak koji se vodi u Republici Srbiji, radi utvrđivanja postojanja opštih uslova za sticanje aktivnog biračkog prava kod podnosioca zahteva.

Ako organ uprave jedinice lokalne samouprave na osnovu izvršenog uvida utvrdi da su ispunjeni opšti uslovi iz stava 1. ovog člana, donosi rešenje o upisu u poseban birački spisak.

Ako organ uprave jedinice lokalne samouprave utvrdi da podnosilac zahteva ne ispunjava opšte uslove za sticanje biračkog prava, donosi rešenje kojim se zahtev za upis u poseban birački spisak odbija.

Član 5.

Brisanje iz posebnog biračkog spiska vrši se po službenoj dužnosti ili na osnovu zahteva za brisanje, koji se svojeručno potpisan podnosi u pisanoj formi organu uprave jedinice lokalne samouprave prema mestu prebivališta podnosioca zahteva, odnosno mestu boravišta za interno raseljena lica.

Zahtev za brisanje iz posebnog biračkog spiska (Obrazac 3) odštampan je uz ovaj pravilnik i čini njegov sastavni deo.

Član 6.

Poseban birački spisak može voditi i ažurirati jedan ili više službenika koji moraju imati ovlašćenje rukovodioca organa i kvalifikovani elektronski sertifikat izdat od ovlašćenog sertifikacionog tela.

Ažuriranje posebnog biračkog spiska, u smislu ovog pravilnika, je vršenje svih promena u posebnom biračkom spisku (upis, brisanje, izmena, dopuna ili ispravka) na način i po postupku utvrđenim zakonom.

Ministarstvo nadležno za vođenje posebnog biračkog spiska (u daljem tekstu: Ministarstvo) preuzima podatke preko veb servisa iz jedinstvenog biračkog spiska koji su potrebni za ažuriranje i vršenje promena po službenoj dužnosti o biračima koji su upisani u posebnom biračkom spisku.

Član 7.

Pravo na uvid u poseban birački spisak ima svaki pripadnik nacionalne manjine u cilju provere ličnih podataka upisanih u poseban birački spisak.

Uvid u deo posebnog biračkog spiska može se izvršiti neposredno u opštinskoj, odnosno gradskoj upravi u kojoj pripadnik nacionalne manjine ima prebivalište, odnosno boravište za interno raseljena lica, u skladu sa zakonom koji uređuje zaštitu podataka o ličnosti.

Uvid u poseban birački spisak, u skladu sa zakonom koji uređuje zaštitu podataka o ličnosti, može se izvršiti i elektronskim putem na zvaničnoj internet stranici Ministarstva.

Ovlašćeni predstavnici podnosilaca potvrđenih izbornih lista imaju pravo uvida u poseban birački spisak, kao i uvida u službenu dokumentaciju na osnovu koje organ nadležan za vođenje posebnog biračkog spiska vrši upis, brisanje, izmene, dopune ili ispravke biračkog spiska, u skladu sa zakonom.

Član 8.

Rešenje o zaključenju posebnog biračkog spiska donosi i potpisuje ministar nadležan za vođenje posebnog biračkog spiska (u daljem tekstu: Ministar) ili lice koje on ovlasti i overava se pečatom Ministarstva.

Ministarstvo overava štampane izvode iz tog spiska razvrstane po jedinicama lokalne samouprave i biračkim mestima.

Štampani izvodi iz posebnog biračkog spiska overavaju se na taj način što se na poslednjoj stranici izvoda štampa redni broj birača sa kojim je zaključen izvod, potpis Ministra ili ovlašćenog lica i otisak pečata Ministarstva.

Nakon zaključenja posebnog biračkog spiska opštinska, odnosno gradska uprava zahtev za upis promena u poseban birački spisak, sa prilozima, dostavlja elektronskim putem Ministarstvu bez odlaganja, a najkasnije sledećeg dana ukoliko je zahtev primljen neposredno pre isteka radnog vremena.

Član 9.

Razvrstavanje birača na biračka mesta utvrđena rešenjem Republičke izborne komisije za jedinicu lokalne samouprave, do momenta zaključenja posebnog biračkog spiska i sa stanjem upisanim u poseban birački spisak pre njegovog zaključenja, vrše opštinske, odnosno gradske uprave.

Po zaključenju posebnog biračkog spiska razvrstavanje birača na biračka mesta za sve jedinice lokalne samouprave vrši Ministarstvo uz tehničku i drugu pomoć gradskih i opštinskih uprava.

Član 10.

Danom stupanja na snagu ovog pravilnika prestaje da važi Pravilnik o načinu vođenja posebnog biračkog spiska nacionalne manjine („Službeni glasnik RS”, br. 72/14 i 81/14 – ispravka).

Član 11.

Ovaj pravilnik stupa na snagu narednog dana od dana objavljivanja u „Službenom glasniku Republike Srbije”.

Broj 110-00-00189/2018-27

U Beogradu, 6. avgusta 2018. godine

Ministar,

Branko Ružić, s.r.

PRILOZI

Obrazac 1.

izjava

pripadnika nacionalne manjine o podražavanju zahteva za obrazovanje POSEBNOG BIRAČKOG SPISAK

Podržavam zahtev za obrazovanje posebnog biračkog spiska ______________________________nacionalne manjine

(navesti naziv nacionalne manjine)

Pripadnik nacionalne manjine ____________________, ____________, __________________________

(ime i prezime) (JMBG) (adresa prebivališta/boravišta)

Istovremeno sa potpisivanjem ove izjave obavešten sam o obradi podataka o ličnosti i pristajem na obradu podataka u skladu sa zakonom.

________________

(potpis)

Potvrđuje se da je ovu izjavu _______________________________________ svojeručno potpisao.

(ime i prezime)

Identitet pripadnika nacionalne manjine utvrđen je na osnovu uvida u lične isprave.

U skladu sa članom 44. stav 7. Zakona o nacionalnim savetima nacionalnih manjina („Službeni glasnik RS”, br. 72/09, 20/14 – US, 55/14 i 47/18) naknada za overu se ne naplaćuje.

Ov. br. ________________

U ________________, ________________ u _________ časova.

(mesto) (datum)

Nadležni organ za overu __________________

(mesto)

__________________

(potpis)

__________________

(ime i prezime)

___________

NAPOMENA: Izjavu podnosilac zahteva umnožava u potrebnom broju primeraka. Izjave se dostavljaju složene po azbučnom redu prezimena pripadnika nacionalne manjine, u prilogu popisa svih pripadnika nacionalne manjine koji podržavaju zahtev za obrazovanje posebnog biračkog spiska, s tim što se popis dostavlja u pisanom i u elektronskom obliku (CD-u) i tako da u oba oblika bude istovetan. Zahtev za obrazovanje posebnog biračkog spiska mora da podrži najmanje 5% (a ne manje od 300) pripadnika nacionalne manjine za koju se podnosi zahtev, prema poslednjem popisu stanovništva.

Obrazac 2.

OPŠTINA _ _ _ _ _ _ _ _ _ _ _ _ _ _, GRAD _ _ _ _ _ _ _ _ _ _ _ _ _ _ _ _ _ _ _ _ _ _

(naziv jedinice lokalne samouprave kojoj se podnosi zahtev)

Z A H T E V

za upis u poseban birački spisak _ _ _ _ _ _ _ _ _ _ _ nacionalne manjine

(naziv nacionalne manjine)

Podnosilac zahteva:

Ime i prezime birača_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Ime jednog od roditelja birača_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Biračev jedinstveni matični broj građana

Datum i mesto rođenja birača _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Pol birača_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Mesto i adresa prebivališta birača _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Mesto i adresa boravišta birača za interno raseljeno lice _ _ _ _ _ _ _ _ _ _ _ _ _ _ _ _ _

_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Opština/Grad_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Telefon _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

(nije obavezno ali je poželjno upisati)

Ja, _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _,

(ime) (ime oca) (prezime)

kao pripadnik _ _ _ _ _ _ _ _ _ _ _ _ _ _ _ nacionalne manjine podnosim zahtev za

(naziv nacionalne manjine)

upis u poseban birački spisak moje nacionalne manjine, u skladu sa članom 32. st. 1. i 2. i članom 47. stav 3. Zakona o nacionalnim savetima nacionalnih manjina („Službeni glasnik RS”, br. 72/09, 20/14 – US, 55/14 i 47/18).

Istovremeno sa potpisivanjem ovog zahteva obavešten sam o obradi podataka o ličnosti i pristajem na obradu podataka u skladu sa zakonom.

Podnosilac zahteva:

U _ _ _ _ _ _ _ _ _ _, dana _ _ _ _ _ _ _ _ _

_ _ _ _ _ _ _ _ _ _ _ _ _ _ _

(potpis)

NAPOMENA: Svi podaci popunjavaju se čitko, štampanim slovima i identično kao što su upisani u ličnoj karti.

Obrazac 3.

OPŠTINA _ _ _ _ _ _ _ _ _ _ _ _ _ _, GRAD _ _ _ _ _ _ _ _ _ _ _ _ _ _ _ _ _ _ _ _ _ _

(naziv jedinice lokalne samouprave kojoj se podnosi zahtev)

Z A H T E V

za brisanje iz posebnog biračkog spiska _ _ _ _ _ _ _ _ _ _ _ nacionalne manjine

(naziv nacionalne manjine)

Podnosilac zahteva:

Ime i prezime birača_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Ime jednog od roditelja birača_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Biračev jedinstveni matični broj građana

Datum i mesto rođenja birača _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Pol birača_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Mesto i adresa prebivališta birača _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Mesto i adresa boravišta birača za interno raseljeno lice _ _ _ _ _ _ _ _ _ _ _ _ _ _ _ _ _

_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Opština/Grad_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Telefon _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

(nije obavezno ali je poželjno upisati)

Ja, _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _,

(ime) (ime oca) (prezime)

podnosim zahtev da budem brisan iz posebnog biračkog spiska _ _ _ _ _ _ _ _ _ _ _ _

(naziv nacionalne manjine)

nacionalne manjine, u skladu sa članom 53. stav 3. Zakona o nacionalnim savetima nacionalnih manjina („Službeni glasnik RS”, br. 72/09, 20/14 – US, 55/14 i 47/18).

Istovremeno sa potpisivanjem ovog zahteva obavešten sam o obradi podataka o ličnosti i pristajem na obradu podataka u skladu sa zakonom.

Podnosilac zahteva:

U _ _ _ _ _ _ _ _ _ _, dana _ _ _ _ _ _ _ _ _

_ _ _ _ _ _ _ _ _ _ _ _ _ _ _

(potpis)

NAPOMENA: Svi podaci popunjavaju se čitko, štampanim slovima i identično kao što su upisani u ličnoj karti.